Vlag van Nicaragua

Die **nasionale vlag van Nicaragua** is op 20 Mei 1902 amptelik in gebruik geneem. Die vlag vertoon drie horisontale bane in blou, wit en blou met die landswapen van Nicaragua in die middel van die vlag.

## Simboliek 
Nicaragua het van 1823 tot die burgeroorlog van 1838–1840 deel uitgemaak van die Verenigde State van Sentraal-Amerika wat vanaf 1825 bekend gestaan het as die Federale Republiek van Sentraal-Amerika. Net soos die ander state wat uit hierdie federasie ontstaan het nl. Costa Rica, El Salvador, Guatemala en Honduras, het Nicaragua sy vlag gebaseer op die vlag van die Federale Republiek van Sentraal-Amerika.

Die twee blou bane staan vir die Stille en Atlantiese Oseane waartussen Nicaragua geleë is. Die wit baan stel die land voor wat tussen die twee watermassa lê. In die middel van die wit baan is die wapen van Nicaragua wat baie herinner aan wapen van die Verenigde State van Sentraal-Amerika. Die vyf vulkane in die wapen staan vir die vyf lidstate van hierdie federasie, die reënboog in die wapen stel vrede voor en die frigiese mus stel vryheid voor. Die driehoek simboliseer gelykheid.

## Ontwerp 
[duimnael|’n Wapperende Nicaraguaanse vlag in [Granada, Nicaragua|Granada]]
Die vlag het ’n hoogte-breedteverhouding van 3:5, waarby geld dat elk van die bane een derde van die hoogte van die vlag is.

Die blou kleur word amptelik beskryf as kobaltblou.

## Ander vlae 

Lêer:Flag of the Mosquito Coast 1834-1860.svg|  Vlag van die Miskitokus, 1834 tot 1860
Lêer:Flag of the Mosquito Monarchy.svg|  Vlag van die Miskitokus, 1860
Lêer:Flag of the United Provinces of Central America.svg|  Vlag van die Federale Republiek van Sentraal-Amerika, 21 Augustus 1824 tot 22 November 1824
Lêer:Flag of the Federal Republic of Central America.svg|  Vlag van die Federale Republiek van Sentraal-Amerika, 22 November 1824 tot 21 April 1854
Lêer:Flag of Nicaragua (1852).svg|  Waarskynlik in 1852 gebruik
Lêer:Flag of Nicaragua (1854-1858).svg|  Nasionale vlag van Nicaragua, 21 April 1854 tot ongeveer 1858
Lêer:Civil Ensign of Nicaragua (1854-1858).svg|  Handelsvlag van Nicaragua, 21 April 1854 tot ongeveer 1858
Lêer:Flag of Nicaragua (1858-1889 and 1893-1896).svg|  Vlag van Nicaragua, ongeveer 1858 tot ongeveer 1873
Lêer:Flag of Nicaragua (1854-1858).svg|  Vlag van Nicaragua, ongeveer 1873 tot ongeveer 1889
Lêer:Flag of Nicaragua (1889-1893).svg|  Vlag van Nicaragua, 1889 tot 1893
Lêer:Flag of Nicaragua (1858-1889 and 1893-1896).svg|  Vlag van Nicaragua, 1893 tot 1896
Lêer:Flag of Nicaragua (1896-1908).svg|  Vlag van Nicaragua, 1896 tot 1 November 1898
Lêer:Flag of the Greater Republic of Central America (1898).svg|  Vlag van die Groter Republiek van Sentraal-Amerika, 1 November 1898 tot 30 November 1898
Lêer:Flag of Nicaragua (1896-1908).svg|  Vlag van Nicaragua, 1898

Die huidige Nicaraguaanse vlag is op 4 September 1908 aanvaar. Op 27 Augustus 1971 is die ontwerpdetails en vlaginstruksie van die vlag amptelik vasgelê deur middel van ’n wet in die grondwet van 1987.

Op 21 April 1854 is die eerste ‘egte’ Nicaraguaanse vlag aanvaar waaroor wel duidelikheid bestaan; dit gaan hier om ’n horisontale geel, wit en oranjebruin vlag. Op die handelsvlag is die naam van die land in die middel van die wit baan vermeld. Na ’n magsoorname het die vlag tussen 1856 en 1858 *de facto* in onbruik geraak, om in 1858 formeel vervang te word deur die blou, wit en blou vlag van die ontbinde federasie.

210px|duimnael|Vlag van die Walkerregering
Intussen het die Amerikaanse avonturier William Walker in 1855 sy geluk getoets in Nicaragua; hy het die toenmalige hoofstad Granada aangeval en verower met troepe uit León wat vyandig was teenoor Granada. Hy het homself aangestel as president van die land. Walker het ’n blou, wit en blou vlag aanvaar met ’n rooi vyfpuntige ster in die middel. In 1857 is Walker deur ’n koalisie van Mid-Amerikaanse state verslaan en uitgelewer aan die Verenigde State van Amerika. Die genoemde vlag is egter nooit amptelik aanvaar as Nicaraguaanse vlag nie, maar as die vlag van één van die partye wat in die burgeroorlog betrokke was.

In 1869 is ’n blou, wit en blou vlag sonder ’n wapen aanvaar. In die dekades daarna sou verskillende vlae egter in gebruik wees, dikwels deur politieke partye wat die gesag van die land oorgeneem het. Die meeste van hierdie vlae het blou, wit en blou as basis gebruik.

In 1895 het dit aan die lig gekom dat Nicaragua saam met Honduras en El Salvador die Groter Republiek van Sentraal-Amerika sou vorm; weer ’n poging om die Sentraal-Amerikaanse lande te verenig in een staat. Die vlag van die Republiek van Sentraal-Amerika was slegs een maand in 1898 in gebruik, omdat die republiek gou na die stigting tot niet gegaan het. Vyf jaar vroeër het Nicaragua weer ’n eie vlag aanvaar, bestaande uit drie bane in blou, wit en blou. In 1896 is die toenmalige wapen in die vlag geplaas; hierdie vlag is in 1908 deur die huidige vlag vervang, waaraan daar in 1971 klein wysigings aan die wapen aangebring is.

## Sien ook 
## Verwysings 
## Eksterne skakels 
*  Nicaragua by *Flags of the World*.
*